Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2003/C 100/06)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμόδιας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΙΣΗΣ: ΑΡΘΡΟ 5

ΠΟΠ ( ) - ΠΓΕ (X)

Εθνικός αριθμός φακέλου: IG/16/97

1. Αρμόδια εθνική αρχή Ονομασία: Ministère de l'agriculture et de la pêche - Direction des politiques économique et internationale

Bureau des signes de qualité et de l'agriculture biologique

Διεύθυνση: 3, rue Barbet-de-Jouy, F-75349 Paris 07 SP

Τηλ. (33-149) 55 81 01

Φαξ (33-149) 55 57 85

2. Αιτούσα ομάδα 2.1. Ονομασία: Union interprofessionnelle de la fraise du Périgord (UIFP)

2.2. Διεύθυνση: Mairie de Vergt - F-24380 Vergt

2.3. Σύνθεση: Παραγωγός (X) Άλλος = Αποστολέας (X)

3. Τύπος του προϊόντος: Κεφάλαιο 8, Εδώδιμοι καρποί· φλοιοί εσπεριδοειδών και πεπονιών, παράρτημα II της συνθήκης της Ρώμης.

4. Περιγραφή των προδιαγραφών

(σύνοψη του άρθρου 4 παράγραφος 2)

4.1. Ονομασία: Fraise du Périgord (φράουλα του Périgord)

4.2. Περιγραφή: Η ονομασία Fraise du Périgord αγορά προϊόν που παράγεται σε ολόκληρη τη γεωγραφική περιοχή.

Οι φράουλες του Périgord είναι ολόκληρες φράουλες, κατηγοριών Extra ή I.

Οι ποικιλίες επιλέγονται από την Union Interprofessionnelle de la Fraise du Périgord, ανάλογα με τα γεωπονικά και γευστικά χαρακτηριστικά τους.

Επιπλέον, πρέπει να πληρούν ορισμένα χαρακτηριστικά και καθορισμένες τιμές όσον αφορά το ποσοστό σε σάκχαρα, το χρωματισμό, τη συνεκτικότητα, το μέγεθος, τη στιλπνότητα, το σχήμα, και την παρουσίαση· όλα τα σημεία αυτά ελέγχονται για κάθε αποστελλόμενη παρτίδα.

Οι φράουλες πωλούνται σε κεσεδάκια 500 g και 250 g, με την κοινή ονομασία "Fraise du Périgord".

4.3. Γεωγραφική περιοχή: Η περιοχή αυτή περιλαμβάνει τα 32 καντόνια του διαμερίσματος της Dordogne (Beaumont, Belvès, Bergerac, Bergerac 2, Carlux, Domme, Issigeac, La Force, Lalinde, Le Bugue, Le Buisson de Cadouin, Montpazier, Montagrier, Montignac, Montpon-Menesterol, Mussidan, Neuvic, Périgueux, Périgueux Nord-Est, Périgueux Ouest, Ribérac, Saint-Astier, Saint-Aulaye, Saint-Cyprien, Saint-Pierre de Chignac, Sainte-Alvère, Salignac-Eyvignes, Sarlat-la-Cadena, Thenon, Vergt, Villamblard, Villefranche du Périgord), τις 51 κοινότητες της Dordogne (Agonac, Antonne-et-Trigonant, La Bachellerie, Bertric-Burée, Biras, Bourdeilles, Bourg-des-Maisons, Bussac, La Cassagne, Cercles, Le Change, Chavagnac, Chourgnac, Coly, Condat-sur-Vézère, Cornille, Coulaures, Coutures, Cubjac, La Dornac, Escoire, Gardonne, La Gonterie-Boulouneix, Granges-d'Ans, Hautefort, Lamonzie-Saint-Martin,, Le Lardin-Saint-Lazare, Leguillac-de-Cercles, Lisle, Lusignac, Mayac, Monbazillac, Moulin Neuf, Port-Sainte-Foy-et Ponchapt, Ribagnac, Sadillac, Saint-Aubin-de-Cadelech, Saint-Capraise-d'Eymet, Saint-Géraud-de-Corps, Saint-Julien-de-Bourdeilles, Saint-Laurent-des-Vignes, Saint-Martin-de-Gurçon, Saint-Méard-de-Gurçon, Saint-Paul-Lizonne, Saint-Rabier, Saint-Rémy, Sainte-Eulalie-D'Ans, Savignac-les-Églises, Sencenas-Puy-de-Fourche, Temple-Laguyon, Tourtoirac), εννέα κοινότητες του διαμερίσματος του Lot που συνορεύουν με τα εν λόγω καντόνια (Anglars Nozac, Fajoles, Gourdon, Leobard, Masclat, Milhac, Peyrignac, Rouffilhac, St-Cirq-Madelon).

4.4. Ιστορικό: - Οι παραγωγοί φραουλών που έχουν επιλεγεί εγγράφονται σε κατάλογο ο οποίος ενημερώνεται από τις διαρθρώσεις εμπορίας.

- Τα αγροτεμάχια που χρησιμοποιούνται για τη φύτευση φραουλών και βρίσκονται στην οριοθετημένη γεωγραφική περιοχή καταγράφονται και ταυτοποιούνται από τον αριθμό του κτηματολογίου τους.

- Οι φράουλες συσκευάζονται σε μικρές συσκευασίες 500 g ή 250 g που φέρουν τον ατομικό αριθμό ταυτοποίησης του παραγωγού, πράγμα το οποίο επιτρέπει τη διατήρηση της ιχνηλάτησης καθεμίας από τις συσκευασίες έως τον καταναλωτή. Επιπλέον, τα πιστοποιημένα χαρακτηριστικά καθώς και η ένδειξη "Fraise du Périgord" αναφέρονται επίσης στο σκέπασμα ή στην ταινία των συσκευασιών.

- Εξάλλου, κάθε παλέτα ταυτοποιείται από δελτίο που περιέχει πληροφορίες για την ποικιλία, τον αριθμό των δεμάτων, τον παραλήπτη και τον μεταφορέα και από ένα δελτίο αποστολής της παρτίδας που συνοδεύει κάθε παρτίδα· τέλος, εκδίδονται συνοδευτικά έγγραφα για κάθε παραγγελία.

4.5. Μέθοδος παραγωγής: - Επιλογή και καταγραφή των αγροτεμαχίων ανάλογα με τη γεωγραφική θέση τους, τις προηγούμενες καλλιέργειες και τα εδαφολογικά και κλιματικά χαρακτηριστικά τους.

- Προσθήκη κοπριάς πριν από κάθε φύτευση.

- Ποικιλίες που επιλέγονται από το UIFP για τα γευστικά τους χαρακτηριστικά.

- Αποκλειστική χρήση πιστοποιημένων φυτών με πυκνότητα φύτευσης το πολύ έξι φυτά ανά m2.

- Άρδευση και φυτοϋγειονομική προστασία σε λογικά πλαίσια, χρήση προϊόντων που προτείνονται από το UIFP.

- Συγκομιδή που πραγματοποιείται στην ωρίμαση και υποχρεωτικά υπό κάλυψη στην αρχή της συγκομιδής στα μέσα Ιουνίου και από τα μέσα Σεπτεμβρίου έως το τέλος Οκτωβρίου: ελάχιστη περιεκτικότητα σε σάκχαρα 6° έως 7,5° ανάλογα με την ποικιλία και την περίοδο.

- Επιλογή των φρούτων κατά τη συγκομιδή.

- Βαθμολόγηση κάθε παρτίδας κατά την άφιξη στο σταθμό συσκευασίας σύμφωνα με βαθμολογική κλίμακα: ελάχιστος βαθμός είναι το 9 για να τύχουν της ονομασίας Fraises du Périgord.

- Συστηματική διατήρηση σε ψύξη των φρούτων αμέσως μετά την παραλαβή.

- Συσκευασία σε κεσεδάκια εφοδιασμένα με στρώσεις ή αντίστοιχες διατάξεις.

- Συσκευασία και αποθήκευση σε κλιματιζόμενο χώρο που διαθέτει κλιματισμό και σε θερμοκρασία 12 °C κατ' ανώτατο όριο.

- Αποστολή το πολύ 48 ώρες μετά την παραλαβή και μεταφορά σε φορτηγά ψυγεία (μεταξύ 6 και 12 °C).

4.6. Δεσμός: 1. Ιδιαίτερα χαρακτηριστικά του προϊόντος: Η ιδιαιτερότητα της φράουλας του Périgord συνδέεται με τα εδαφολογικά και κλιματικά χαρακτηριστικά των αγροτεμαχίων: ασβεστώδη εδάφη που καλύπτονται από αργιλοπυριτικό στρώμα εδάφους, ανάγλυφο ανώμαλο και λοφώδες και σχεδόν σταθερή παρουσία δάσους. Τα χαρακτηριστικά αυτά αξιοποιούνται από τις γνώσεις και τις ικανότητες των παραγωγών και κυρίως από την ανάπτυξη καλλιεργητικών μεθόδων που επιτρέπουν την αξιοποίηση του χούμου ύστερα από αποψίλωση.

Το κλίμα, χωρίς μεγάλο εύρος θερμοκρασιών, επιτρέπει την ανάπτυξη και την ωρίμαση ομοιογενών φρούτων.

Επιπλέον, η ποιότητα της φράουλας του Périgord συνδέεται με την επιλογή ποικιλιών που πληρούν τρία κριτήρια: καλή προσαρμογή στο έδαφος του Périgord, γευστική ποιότητα και εμφάνιση.

2. Παραδοσιακή και τωρινή φήμη: Η παραγωγή φράουλας στο Périgord άρχισε το 1895 με την καλλιέργεια φράουλας μεταξύ των σειρών σε αμπέλια, οι φράουλες αυτές προορίζονταν για πώληση στις τοπικές αγορές. Η παραγωγή φράουλας αναπτύχθηκε σημαντικά μετά το δεύτερο παγκόσμιο πόλεμο, μετατράπηκε σιγά σιγά από μικρή παραγωγή για λιανική πώληση σε μαζική παραγωγή, ιδίως λόγω της ανάπτυξης των μεταφορών και της οργάνωσης του συστήματος διανομής. Η φήμη και η ποιότητα των φραουλών αυτών αυξάνουν τη ζήτησή τους σε όλες τις γαλλικές αγορές. Λόγω της ιστορικής και της τωρινής φήμής της η φράουλα του Périgord αναφέρεται στο "l'Inventaire du Patrimoine Culinaire français".

4.7. Οργανισμός επιθεώρησης: Ονομασία: SGS ICS (Direction "Certification de produits et de services"), το σήμα της πιστοποίησης είναι Qualicert.

Διεύθυνση: 191, Avenue Aristide Briand, F-94237 Cachan Cedex.

Αριθμός έγκρισης του Cofrac για την πιστοποίηση των γεωργικών προϊόντων και των ειδών διατροφής σύμφωνα με το πρότυπο NF EN 45011:7-019/98

4.8. Σήμανση: Τα προϊόντα πωλούνται με την ονομασία "Fraise du Périgord", με την ένδειξη "Certifié" και τα ακόλουθα πιστοποιημένα χαρακτηριστικά:

Έχουν παραχθεί στο Périgord

Έχουν συλλεχθεί σε βέλτιστη ωριμότητα

Επιλεγμένες ποικιλίες

Εγγυημένη ιχνηλάτηση από τον παραγωγό έως στον καταναλωτή.

4.9. Εθνικές απαιτήσεις: Καμία.

Αριθ. ΕΚ: FR/00133/2001.02.23.

Ημερομηνία παραλαβής της πλήρους αίτησης: 19 Δεκεμβρίου 2002.